KYK: Kiwi’s kanselleer toets weens terreur | Netwerk24
15 Maart 2019 07:24
Nieu-Seeland en Bangladesj het Vrydag die derde kriekettoets gekanselleer nadat talle mense in aanvalle op twee moskees in Christchurch doodgeskiet is.
Nieu-Seeland se kaptein, Kane Williamson, gesels met sy eweknie van Bangladesj, Mahmudullah. Foto: Getty Images
Een van die aanvalle was by ’n moskee wat besoek is deur die Bangladesj-span.
Die Swartpette het op Twitter bevestig die besluit om die kragmeting te kanselleer is gesamentlik deur albei spanne geneem en bygevoeg alle spelers en beamptes is veilig.
Die derde en laaste toets sou Saterdag op Christchurch se Hagley Oval begin. Die Kiwi’s het die eerste twee kragmetings in die reeks gewen.
Spelers en beamptes van die Bangladesj-span het Vrydag by die stad se Masjid Al Noor-moskee aangekom om te bid toe die skietery plaasvind. Hulle is gewaarsku om nie die moskee binne te gaan nie.
Meer oor: Swartpette | Christchurch | Toetskrieket | Terreur | Terreuraanval